ΓΡΑΠΤΗ ΕΡΩΤΗΣΗ P-3610/00

υποβολή: Reinhold Messner (Verts/ALE) προς την Επιτροπή

(15 Νοεμβρίου 2000)

Θέμα: Τουριστικέςποδομές στις τοποθεσίες Valsesia και Monterosa

Η Περιφέρεια Πεδεμεντίου και η Αυτόνομη Περιφέρεια της Κοιλάδας της Αόστης βρίσκονται σε διαπραγματεύσεις που θα έπρεπε εντός ολίγου να καταλήξουν στηνπογραφή ενός πρωτοκόλλου προθέσεων για τη σύνδεση με τελεφερίκ των κοιλάδων της Valsesia και του Gressoney, προκειμένου να αναπτυχθούν οι τουριστικές και χιονοδρομικές δραστηριότητες των δύο κοιλάδων.

Η πρωτοβουλία, που όπως φαίνεται χρηματοδοτείται από την Finpiemonte και από την Ευρωπαϊκή Ένωση, συνεπάγεται την πλήρη ανανέωση των εγκαταστάσεων της Alagua Valsesia και την κατασκευή μιας νέας γραμμής πρόσβασης στον παγετώνα της Κορυφής Indren, γραμμή που προσδιορίζεται ως παραχωρούμενη δημόσια μεταφορικήπηρεσία, ηλοποίηση της οποίας έχει ανατεθεί στην εταιρεία Monterosa 2000 Α.Ε.

Η Άνω Valsesia, οι νότιοι παγετώνες της Monterosa και ο κύκλος πάγων της Κοιλάδας της Αόστης έχουν εντοπισθεί ως χώροι κοινοτικής σημασίας βάσει της οδηγίας 92/43(1).

Η προαναφερθείσα μελέτη αποτελεί πιθανή απειλή για το συγκρότημα οικοτόπων Nature 2000 γύρω από την Monterosa, τόσο από πλευράς περιβάλλοντος και τοπίου, όσο και από οδικώς και πολεοδομικής πλευράς λόγω των αναγκαίων έργων.

Μεταξύ άλλων η μελέτη:

- δεν προβλέπει χώρους στάθμευσης ούτε βελτιώσεις του οδικού δικτύου παρά τονψηλό βαθμό αριθμό τουριστών τους οποίους θα μπορούσε να ενδιαφέρει ηποδομή"

- δεν αναφέρει τον τόπου που συλλέγεται το νερό το οποίο χρειάζεται για τις εγκαταστάσεις παραγωγής τεχνητού χιονιού"

- δεν περιλαμβάνει την παραμικρή μελέτη για τη διοχέτευση των αναρρεόντωνδάτων"

- δεν αναφέρεται στα προβλήματα σχετικά με την παροχή ηλεκτρικής ενέργειας για τη λειτουργία των νέων εγκαταστάσεων τελεφερίκ.

Αληθεύει ότι η Επιτροπή είναι διατεθειμένη να χρηματοδοτήσει τη σύνδεση με τελεφερίκ των κοιλάδων Valsesia και Gressoney;

Μπορεί η Επιτροπή να δραστηριοποιηθεί ώστε να μην απειληθούν από την εν λόγω μελέτη οι προαναφερθέντες χώροι κοινοτικής σημασίας;

Μπορεί η Επιτροπή να εξακριβώσει εάν στο πλαίσιο της εν λόγω μελέτης τηρούνται οι κοινοτικές οδηγίες σχετικά με την αξιολόγηση των επιπτώσεων στο περιβάλλον;

(1) ΕΕ L 206 της 22.7.1992.

Απάντηση του κ. Barnier εξ ονόματος της Επιτροπής

(22 Δεκεμβρίου 2000)

Το έργο στο οποίο αναφέρεται το Αξιότιμο Μέλος του Κοινοβουλίου συγχρηματοδοτείται, βάσει του στόχου 5β του Ευρωπαϊκού Ταμείου Περιφερειακής Ανάπτυξης, στο πλαίσιο του μέτρου IV.2 του ενιαίου εγγράφου προγραμματισμού της περιφέρειας Πεδεμοντίου για την περίοδο 1994-1999. Το συνολικό κόστος του ανέρχεται σε 14 δις ιταλικές λιρέτες με κοινοτική συνδρομή 4,943 δις ιταλικές λιρέτες.

Η συγχρηματοδότηση του μέτρου αυτού τελούσεπό τον όρο της εκπόνησης μιας μελέτης κοινωνικο-οικονομικής αξιολόγησης και περιβαλλοντικών επιπτώσεων, η οποία πραγματοποιήθηκε στη διάρκεια του έτους 1997.

Το έργο αυτό φαίνεται ότι καλύπτεται από την κατηγορία 12α (χιονοδρομικές πίστες, αναβατόρια και οχήματα ανάβασης και σχετικά έργαποδομής) έργων που απαριθμούνται στο παράρτημα II της οδηγίας 97/11/ΕΚ του Συμβουλίου της 3ης Μαρτίου 1997 με την οποία τροποποιήθηκε η οδηγία 85/337/ΕΟΚ, σχετικά με την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον(1). Σύμφωνα με το άρθρο 4, παράγραφος 2 της οδηγίας αυτής, τα κράτη μέλη αποφασίζουν βάσει κατά περίπτωση εξέτασης, ή βάσει κατωτάτων ορίων ή κριτηρίων που καθορίζει το κράτος μέλος, κατά πόσο το έργο θαποβληθεί σε αξιολόγηση σύμφωνα με τα άρθρα 5 έως 10. Τα κράτη μέλη δύνανται να αποφασίζουν να εφαρμόσουν και τις δύο διαδικασίες.

Οι τοποθεσίες που αναφέρονται από το Αξιότιμο Μέλος του Κοινοβουλίου αποτελούν προτεινόμενους τόπους κοινοτικής σημασίας (πΤΚΣ), βάσει της οδηγίας 92/43/ΕΟΚ του Συμβουλίου της 21ης Μαΐου 1992, για την διατήρηση των φυσικών οικοτόπων καθώς και της άγριας πανίδας και χλωρίδας, και ειδικές προστατευόμενες περιοχές (ΕΠΠ) βάσει της οδηγίας 79/409/ΕΟΚ του Συμβουλίου, της 2 Μαΐου 1979(2) για τη διατήρηση των αγρίων πτηνών(3). Όσον αφορά τους πΤΚΣ, τα κράτη μέληποχρεούνται να ενεργούν ώστε να διασφαλίζουν ότι δεν εμποδίζεται η επίτευξη των στόχων της οδηγίας. Ακόμη και ελλείψει κοινοτικού καταλόγου, οι αρχές των κρατών μελών έχουν ως οδηγία να απέχουν από τις δραστηριότητες εκείνες που ενδεχομένως προκαλούν επιδείνωση της καταστάσεως των τοποθεσιών που περιλαμβάνονται στον εθνικό κατάλογο. Αναφορικά με τις ΕΠΠ, οποιοδήποτε σχέδιο ή έργο το οποίο συνδέεται άμεσα ή είναι αναγκαίο για τη διαχείριση της τοποθεσίας, αλλά το οποίο πρόκειται μάλλον να έχει σημαντικές επιπτώσεις επάυτής, είτε μεμονωμένα είτε σε συνδυασμό με άλλα σχέδια ή έργα, θαποβάλλεται στην ενδεδειγμένη αξιολόγηση των επιπτώσεών του επί της τοποθεσίας, λαμβανομένωνπόψη των στόχων διατήρησης της τοποθεσίας αυτής.

Στη συγκεκριμένηπόθεση, η Επιτροπή δεν ήταν σε γνώση της περιγραφόμενης από το Αξιότιμο Μέλος του Κοινοβουλίου καταστάσεως. Συνεπώς, θα προβεί στις ενδεδειγμένες ενέργειες ώστε να συλλέξει λεπτομερείς πληροφορίες σχετικά με τηνπόθεση αυτή και να εξασφαλίσει συμμόρφωση με την κοινοτική νομοθεσία.

(1) ΕΕ L 73 της 14.3.1997.

(2) ΕΕ L 206 της 22.7.1992.

(3) ΕΕ L 103 της 25.4.1979.